CELEX: 62015TN0164
Language: hr
Date: 2015-03-31 00:00:00
Title: Predmet T-164/15: Tužba podnesena 31. ožujka 2015. – European Dynamics Luxembourg e Evropaïki Dynamiki protiv Parlamenta

13.7.2015   
            
            
               HR
            
            
               Službeni list Europske unije
            
            
               C 228/17
            
         Tužba podnesena 31. ožujka 2015. – European Dynamics Luxembourg e Evropaïki Dynamiki protiv Parlamenta
   (Predmet T-164/15)
   (2015/C 228/21)
   Jezik postupka: grčki
   
      Stranke
   
   
      Tužitelji: European Dynamics Luxembourg SA (Luxembourg, Luksemburg), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atena, Grčka) (zastupnici: I. Ampazis i M. Sfyri, odvjetnici)
   
      Tuženik: Europski parlament
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               poništi odluku Europskog parlamenta D (2015) 7680 koja je dostavljena tužiteljima dopisom od 13. veljače 2015. i prema kojoj je tužiteljeva ponuda zauzela treće mjesto za jednu od osam odvojenih grupa i, osobito, za grupu br. 3 u otvorenom postupku javne nabave 2014/S 066- 111912, naslovljenom „PE/ITEC ITS14 – External provision of IT services”,
            
         
               —
            
            
               naloži Parlamentu naknadu štete koju su tužitelji pretrpjeli time što su izgubili mogućnost da njihova ponuda zauzme prvo mjesto za grupu br. 3 okvirnog ugovora ITS14, štete koju procjenjuju ex aequo et bono u iznosu od jednog miliona i petsto tisuća eura (EUR 1 5 00  000,00) zajedno s kamatama koje teku od objave presude ili u drugom iznosu kojeg utvrdi Opći sud te
            
         
               —
            
            
               naloži Parlamentu snošenje svih troškova koji su nastali tužiteljima.
            
         
      Tužbeni razlozi i glavni argumenti
   
   Tužitelji smatraju da pobijanu odluku valja poništiti u smislu članka 263. UFEU-a iz razloga što je Parlament prekršio:
   
               1.
            
            
               svoju obvezu obrazlaganja, budući da je dao obrazloženje koje je nedovoljno u odnosu na ocjenu tehničke ponude kojom su tužitelji sudjelovali u spornom postupku javne nabave te nije tužiteljima izložio podatke o ekonomskim ponudama konzorcija koji su uspjeli u postupku,
            
         
               2.
            
            
               uvjete ugovornih dokumenata (specifikacija natječaja i dodatne upute) koji su u njima propisani, budući prilikom ocjene ekonomskih ponuda sudionika nije primijenio metodu izračuna koja je definirana u navedenoj dokumentaciji, te
            
         
               3.
            
            
               uvjete ugovornih dokumenata i pravo Unije, budući je propustio utvrditi i ispitati pitanje neuobičajeno niskih ponuda koje su podnesene.